1. Alueasiantuntijan ajankohtaiskatsaus

Alueasiantuntija toi terveisiä YSI:n luottamusmiespäiviltä:

- Olli Luukkaisen puheenvuoro: yleiskorotukset ja ylimpien opetusvelvollisuuksien laskeminen on epärealistinen tavoite. Sen sijaan pidempiaikaisella palkkaohjelmalla voitaisiin saada tärkeitä tavoitteita läpi.

Vaikka OAJ:n esihenkilöhanke on ohi, panostamme esihenkilöiden kouluttamiseen ja sitä kautta myös heidän työssäjaksamiseensa. Annettiin alueasiantuntijalle mandaatti suunnitella tulevia koulutuksia. Erityisesti ammatillisen koulutuksen esihenkilöitä pitäisi saada paremmin kontaktoitua.

OAJ:n työolobarometriin liittyen on saatu kaksi juttua paikallisissa medioissa läpi, yksi sekä Kymen Sanomissa ja yksi Kouvolan Sanomissa.

2. Hallitus-, valtuusto- ja toimikunta-asiat

Tupa-toimikunnan jäsen Timo Markkanen toi esille mm. seuraavat asiat 1.2.2022 tupa-toimikunnan kokouksesta:

* VES-neuvotteluissa tavoitteena vähintään 2v. yleissopimuspainotteinen sopimus sekä palkkaohjelma. 2% korotukset tuskin kattavat ostovoimaa.
* OVTES- vuosityöaikakokeilut ovat loppumassa syksyyn mennessä. Tämän jälkeen on tulosten analyysin paikka.
* OAJ:n syksyllä 2021 tekemän kyselyn mukaan lukioresurssia käytetään sellaisin tehtäviin, joihin on sovittu erilliskorvaus tai mikä olisi pikemminkin TVA- tekijä. Pääluottamusmiehille on tulossa tulosten koonti ja ohje paikallisiin epäkohtiin puuttumiseksi.
* Henkilöstömenoleikkausten kannalta vuosi on alkanut hyvissä merkeissä.

3. Jaostojen asiat

Vaka-jaosto:

- edellinen kokous ollut ti 22.2., jossa keskeisinä asioina mm. seuraavat:

● sijaisista pulaa kunnissa

● vaihtuvuutta paljon ryhmissä

● varhaiskasvatuksen erityisopettajia erittäin hankala saada

● uudet Varhaiskasvatussuunnitelman perusteet voimaan 1.8.2022 --> kunnat päivittävät

● OAJ:n varhaiskasvatusseminaarissa esille ollutta: kolmiportainen tuki kirjattu varhaiskasvatuslakiin --> miten saadaan käytännössä toimimaan?

● johtajien työmäärä on kasvanut huomattavasti

YSI-jaosto: Ei ole ollut kokousta 11.1. jälkeen.

OAO-jaosto:

Kokous ollut to 17.2., jossa esillä ollut mm. seuraavaa:

● sote-puolella koronarokotepakko ei ole aiheuttanut merkittävää muutosta käytännön työhön

● Kouvolassa uusi koulutusyhtiö Eduko aloittanut vuoden alussa --> toimitiloja yhdistellään

● luottamusmiehet valittu, työsuojeluvaltuutettujen valinta menossa

● hankinnoissa hankaluuksia/ristiriitatilanteita: osa opiskelijoista saa kaiken ilmaiseksi, osa joutuu maksamaan tietyistä välineistä

● miten saataisiin ammatillisen koulutuksen esihenkilöt osallistumaan esihenkilö -tilaisuuksiin/koulutuksiin?

EV-jaosto: Ei ole tänä vuonna ollut kokousta.

4. Vuosikokousasiat

Käsiteltiin vuoden 2021 toimintakertomus ja vuoden 2022 toimintasuunnitelma, ja hyväksyttiin ne pienillä teknisillä muutoksilla. Hyväksyttiin vuoden 2021 tilinpäätös ja tase.

5. OAJ:n valtuustovaalit kevät 2022

Vaalisihteeri Jusa Rönkkönen kävi läpi vaaleihin liittyviä päivämääriä: -

Ehdokasasettelu auki 1.11.2021–15.1.2022

- Ehdokaslistojen julkistaminen vko 5​

- Vaalikone auki 28.2.2022

- Ennakkoäänestys 28.2.–14.3.2022​

- Varsinaiset vaalipäivät 4.–5.4.2022​

- Tuloslaskenta 5.–6.4.2022​

- Tuloksen julkistaminen 8.4.2022

**Käyttäkää jäsenet valtaanne ja käykää äänestämässä!** Toisessa liitteessä Kymenlaakson YSI-ehdokkaat.

6. Seuraava kokous

Seuraava kokous pidetään 23.3. Kotkassa.

Hallituksen puolesta,

Janne Tolvanen (siht.)